Sien Diels
Francine (Sien) Diels (Turnhout, 1 augustus 1947 –  Leuven, 17 oktober 2021) wie in Flaamske aktrise, dy't foaral bekend is fan har 36 jier lange meiwurking fan it Nederlânsktalige berneprogramma Sesamstraat.

Libben en wurk 
Diels studearre yn 1969 ôf yn 'e rjochting toaniel oan it Keninklik Konservatoarium Brussel. Hja begûn har karriêre by it Mechels Miniatuer Teater. Letter wie se aktyf as freelance aktrise, ûnder mear by it selskip Theater Malpertuis. Dêrneist waard se dosinte oan de akademy fan Ninove en dêrnei oan it Konservatoarium fan Mechelen, wat se oant har pinsjonearring yn 2010 dwaan bleau.

Yn 1975 makke se de oerstap nei telefyzje en wurke se mei oan de jeugdsearje Tim. Fan 1976 oant 2012 joech se stal oan ien fan de fêste personaazjes yn Sesamstraat. Dêrneist wie se te sjen yn lytse rollen yn ûnder oare Thuis (2003), Witse (2004), F.C. De Kampioenen (2001), Sedes & Belli (2002 -2003), Flikken (2008) en Spoed (2006). Ek siet se geregeld yn de sjuery fan de Mini-playbackshow (1987 -1990).

Sesamstraat
Diels die yn 1975 mei oan in audysje foar in minsklik personaazje yn it berneprogramma Sesamstraat. Omdat it ynearsten om in Nederlânsk-Belgyske koproduksje gie, waard in Flaamske aktrise socht as tsjinspylster foar Piet Hendriks. Har personaazje yn Sesamstraat krige deselde (rop)namme as de aktrise en wie in ûnôfhinklike jonge frou, dy 't in eigen libbensmiddelewinkel útbaatte, dêr 't de bewenners fan de strjitte  boadskippen. It personaazje fan Sien hie in feministyske ynslach en besocht mear as ien kear genderpatroanen te trochbrekken.
Stadichoan evoluearre it personaazje Sien ta in soarte fan memmefiguer foar de poppen.

Sien Diels wie oanhelle mei demintens. Op in seker stuit slagge har it aktearjen net mear. Se ferstoar yn de âldens fan 74 jier.

Filmografy

Flaamsk toanielakteur
Flaamsk telefyzje-akteur
Flaamsk filmakteur
Flaamsk stimakteur
Flaamsk ûnderwizer
Persoan berne yn 1947
Persoan stoarn yn 2021